Twitterissä iloitaan liikenneviraston käsitemäärittelyn kukkasesta.

Liikennevirasto on juuri julkaissut Henkilöliikenne 2016 -tutkimuksen yli 30 000 suomalaisen vastauksista. Tutkimusjulkaisu löytyy tästä.

Twitterissä Matti Kahra kertoo tutkimusjulkaisusta löytämästään helmestä.

Julkaisun liitteenä 1 on tutkimuksessa käytettyjen käsitteiden selvennyksiä. Kohdassa muun muassa määritellään ”Yli sata kilometriä pitkä matka” seuraavasti:

Yli sata kilometriä pitkäksi matkaksi luetaan matkat, joiden matkan pituus lähtöpaikasta pääasialliseen määräpaikkaan on vähintään sata kilometriä.

Jotta ei olisi epäselvää, on myös ”Matka” määritelty. Tutkimuksen mukaan Matka on siirtymistä paikasta toiseen, esimerkiksi kotoa kauppaan tai työpaikalle. Meno ja paluu ovat erillisiä matkoja.

Raporttien läpilukeminen palkitaan aina joskus, kuten tässä Henkilöliikennetutkimus 2016 – tapauksessa. Yli 100 kilometrin matkan määritelmä on, että matka on yli 100 kilometriä #käsitteet #selvennys #epäselvyydet pic.twitter.com/AwS0XIbpe6 — Matti Kahra (@MattiKahra) March 27, 2018